## Rješenje Hrvatske narodne banke urbroj: 47-020/02-04/ŽR od 11. veljače 2004.

### NN 22/2004 (20.2.2004.), Rješenje Hrvatske narodne banke urbroj: 47-020/02-04/ŽR od 11. veljače 2004.

# HRVATSKA NARODNA BANKA

659

Na teme­lju članka 39. stavka 2.
pod i) Zakona o Hrvatskoj narodnoj banci (»Narodne novine«, br. 36/2001.), a u
vezi s člankom 40. Zakona o bankama (»Narodne novine«, br. 84/2002.), u
postupku ocjene Sporazuma o poslovnoj surad­nji u realizaciji Programa potica­nja
malog i sred­nje­g poduzetništva u turizmu u Splitsko-dalmatinskoj županiji,
sklop­ljenog 5. prosinca 2000. između Splitsko-dalmatinske županije i Splitske
banke d.d., Split, guverner Hrvatske narodne banke donosi

## RJEŠENJE

1. Ocjenuje se da Sporazum o
poslovnoj surad­nji u realizaciji Programa potica­nja malog i sred­nje­g
poduzetništva u turizmu u Splitsko-dalmatinskoj županiji, sklop­ljen 5.
prosinca 2000. iz­me­đu Splitsko-dalmatinske županije i Splitske banke d.d.,
Splita i ­nje­govi dodaci sklop­ljeni 22. ve­ljače 2001., 10. prosinca 2001. i
24. prosinca 2002. nisu u suprotnosti s Odlukom o zaštiti tržišnog natjeca­nja
unutar bankarskog sektora (»Narodne novine«, br. 48/2003.) i propisima iz
područja tržišnog natjeca­nja.

2.
Ovo je rješe­nje konačno u upravnom postupku.

3.
Ovo će rješe­nje biti objav­ljeno u »Narodnim novinama«.

Obrazlože­nje

U postupku ocjene dopuštenosti
provedbe koncentracije Splitske banke d.d., Split (u nastavku teksta: SB) i HVB
Bank Croatia d.d., Zagreb (u nastavku teksta: HVB) u skladu s točkom 8. Odluke
o zaštiti tržišnog natjeca­nja unutar bankarskog sektora (u nastavku teksta:
Odluka) banke sudionice koncentracije dostavile su Hrvatskoj narodnoj banci
sporazume o surad­nji, radi ocjene jesu li ti sporazumi u suprotnosti s
propisima o zaštiti tržišnog natjeca­nja. Među ostalima dostav­ljen je i
Sporazum o poslovnoj surad­nji u realizaciji Programa potica­nja malog i sred­nje­g
poduzetništva u turizmu u Splitsko-dalmatinskoj županiji, sklop­ljen 5.
prosinca 2000. između Splitsko-dalmatinske županije (u nastavku teksta:
Županija) i SB (u nastavku teksta: Sporazum).

U
ispitnom postupku ocjene Sporazuma izvršen je uvid u Sporazum i ­nje­gove
dodatke: Dodatak I Sporazumu sklop­ljen 22. ve­ljače 2001., Dodatak II
Sporazumu sklop­ljen 10. prosinca 2001. i Dodatak III Sporazumu sklop­ljen 24.
prosinca 2002., te u Sporazum o namjenski oročenom depozitu sklop­ljen 22.
prosinca 2000. između SB i Županije.

Uvidom
u odredbe dostav­ljenog Sporazuma i ­nje­govih dodataka te drugih priloga
utvrđeno je da se Sporazumom re­gulira poslovna surad­nja između Županije i SB
u realizaciji programa potica­nja malog i sred­nje­g poduzetništva u turizmu u
Splitsko-
-dalmatinskoj županiji.

Sporazumom
je utvrđeno da će SB poduzetnicima s područja Županije odobravati dugoročne
kredite uz valutnu klauzulu za s­lje­deće namjene: osniva­nje i razvitak
turističkih se­ljačkih gospodarstava, izgrad­nju i uređe­nje apartmana,
kampova, obite­ljskih hotela, restorana i drugih vrsta ugostite­ljskih
objekata, posebno u ruralnim prostorima, različite druge turističke
djelatnosti, pruža­nje usluga turističkih agencija i za ostale turističke
poduzetničke djelatnosti.

Sporazumom
je utvrđeno da će SB u ime i za račun Županije odobravati kraj­njim korisnicima
namjenske kredite iz novčanih sredstava koja će Županija deponirati u Banci u
ukupnom iznosu od 4,020.000,00 kn. Banka će odobravati kredite poduzetnicima na
teme­lju prijedloga i isk­ljučivo u okviru miš­lje­nja Povjerenstva za obradu i
izbor poduzetničkih projekata kandidiranih za kredite. SB obav­lja konačni
odabir poduzetnika koji udovo­ljavaju uvjetima SB za odobrava­nje kredita, te
nakon što se provede kompletna procedura odobrava­nja, s ­njima sklapa ugovor o
kreditu.

Sporazum
kao korisnike kredita određuje fizičke osobe, obrtnike i mala i sred­nja
trgovačka društva koji se bave ili će se baviti turizmom. Visina kredita određena
je jednako za fizičke osobe i obrtnike, pa će početnici moći dići kredit do
150.000,00 kn, a fizičke osobe, tj. obrtnici u razvitku 360.000,00 kn. Mala i
sred­nja trgovačka društva, početnici mogu dići kredit do 360.000,00 kn, dok
društva u razvitku mogu dići kredit do 720.000,00 kn. Sporazum određuje kamatnu
stopu od 8% godiš­nje, koja je promjen­ljiva u skladu s Odlukom o kamatnim
stopama SB. Ako korisnik kredita za vrijeme korište­nja ili otplate kredita
stekne status neurednog dužnika, stopa redovne kamate za korisnika kredita
uvećat će se u skladu s Odlukom o kamatnim stopama Banke. Županija će
korisnicima kredita subvencionirati razliku između kamate u skladu s Odlukom o
kamatnim stopama SB i kamatne stope za korisnika kredita koju odredi Županija
prema Programu potica­nja malog i sred­nje­g poduzetništva u turizmu. Rok je
otplate kredita do sedam godina u što nije uračunato razdob­lje počeka koje
može trajati do 24 mjeseca. Sporazum također određuje instrumente osigura­nja
povrata kredita.

U
ispitnom postupku ocjene Sporazuma utvrđeno je s­ljedeće:

1.
SB nema vladajući položaj na tržištu univerzalnog bankarstva Republike
Hrvatske, ali svojom poslovnom mrežom dominira na području Splitsko-dalmatinske
županije.

2.
Na području Splitsko-dalmatinske županije prisutne su i druge banke koje se
mogu smatrati »direktnim« konkurentima SB (Zagrebačka banka d.d., Privredna
banka d.d., Raiffeisenbank Austria d.d., Dubrovačka banka d.d.).

3.
Za kredite koji se nude građanima, obrtnicima te malim i sred­njim
poduzetnicima na teme­lju predmetnog Sporazuma postoji dovo­ljan broj
odgovarajućih supstituta (kreditni projekti Hrvatske banke za obnovu i
razvitak, kreditni projekti nekadaš­nje­g Ministarstva turizma, odnosno sadaš­nje­g
Ministarstva mora, turizma, prometa i razvitka, nekadaš­nje­g Ministarstva za
obrt, malo i sred­nje poduzetništvo, odnosno sadaš­nje­g Ministarstva
gospodarstva, rada i poduzetništva, razni krediti poslovnih banaka itd.).

Na
teme­lju iznesenog ocije­njeno je da Sporazum ne sadrži ograničavajuće odredbe
u smislu odredaba točke 2.1. i 2.2. Odluke, niti odredbe koje bi bile u
suprotnosti s drugim propisima koji re­guliraju zaštitu tržišnog natjeca­nja, a
koji se u skladu s točkom 3. Odluke na odgovarajući način primje­njuju i na
ocjenu sporazuma unutar bankarskog sektora.

Budući
da u Republici Hrvatskoj nema propisa koji bi podrobnije uređivali način ocjene
sporazuma, u skladu s odredbom točke 3. Odluke o zaštiti tržišnog natjeca­nja
unutar bankarskog sektora, prilikom ocjene Sporazuma primije­njeni su načini,
kriteriji i standardi komparativnog prava Europske unije koji su bili na snazi
u vrijeme sklapa­nja Sporazuma. Primjena propisa Europske unije proizlazi i iz
članka 70. stavka 2. Sporazuma o stabilizaciji i pridruživa­nju između Europskih
zajednica i ­njihovih država članica i Republike Hrvatske sklop­ljenog 29.
listopada 2001. (»Narodne novine« – Međunarodni ugovori, br. 14/2001.).

Na
teme­lju iznesenog odlučeno je kao u izreci.

POUKA
O PRAVNOM LIJEKU:

Ovo
je rješe­nje konačno u upravnom postupku i protiv ­nje­ga nije dopuštena žalba,
već se može pokrenuti upravni spor tužbom neposredno kod Upravnog suda
Republike Hrvatske u roku od 30 dana od dana dostave ovog rješe­nja.

Urbroj:
47-020/02-04/ŽR
Zagreb, 11. ve­ljače 2004.

Guverner
Hrvatske narodne banke
**dr. sc. Že­ljko Rohatinski,** v. r.

Ostalo, NN 22/2004-659